pythainlp/thaigov-v2-corpus-22032023 huggingface dataset:
วันศุกร์ที่ 25 มิถุนายน 2564
รมช.ธรรมนัส ตรวจเยี่ยมความก้าวหน้าโครงการ 1 ตำบล 1 กลุ่มเกษตรทฤษฎีใหม่ จ.ฉะเชิงเทรา
รมช.ธรรมนัส ตรวจเยี่ยมความก้าวหน้าโครงการ 1 ตำบล 1 กลุ่มเกษตรทฤษฎีใหม่ จ.ฉะเชิงเทรา สร้างความเข็มแข็งให้ชุมชน สร้างความมั่นคงให้เกษตรกร
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังลงพื้นที่ตรวจเยี่ยมโครงการ1ตำบล1กลุ่มเกษตรทฤษฎีใหม่บ้านของเกษตรนางจิตติมาบุญเฮงต.เทพราชอ.บ้านโพธิ์จ.ฉะเชิงเทราว่าจากสถานการณ์การแพร่ระบาดของเชื้อไวรัสโควิด- 19ได้ส่งผลกระทบต่อเศรษฐกิจของประเทศไทยก่อให้เกิดการว่างงานขาดรายได้ในการดำรงชีพทำให้ประชาชนได้มีการเดินทางกลับภูมิลำเนาบ้านเกิดย้อนสู่การทำภาคการเกษตรทางกระทรวงเกษตรและสหกรณ์จึงได้จัดทำโครงการ1ตำบล1กลุ่มเกษตรทฤษฎีใหม่โดยน้อมนำหลักปรัชญาของเศรษฐกิจพอเพียงมาเป็นแนวทางในการดำเนินโครงการเพื่อช่วยเหลือเกษตรกรที่ได้รับผลกระทบบรรเทาปัญหาการว่างานลดปัญหาการเคลื่อนย้ายแรงงานภาคการเกษตรและสร้างความเข้มแข็งให้ชุมชนในท้องถิ่นมีความมั่นคงในการเป็นแหล่งผลิตอาหารเกษตรกรสามารถเลี้ยงตนเองและสร้างรายได้ให้กับครอบครัวได้อย่างพอเพียงและยั่งยืน
กรมพัฒนาที่ดินได้รับมอบหมายการปรับโครงการสร้างพื้นฐานการผลิตการเพิ่มประสิทธิภาพการใช้ที่ดินและการปรับปรุงดินรองรับการผลิตด้านพืชสัตว์และประมงโดยดำเนินงาน2กิจกรรมได้แก่1.การพัฒนาพื้นที่โดยขุดสระเก็บน้ำสำหรับใช้เพื่อการเกษตรซึ่งทำการขุดให้เกษตรกรแล้ว23ราย2.การปรับปรุงดินเพื่อให้มีความเหมาะสมกับการเกษตรที่สอดคล้องกับพื้นที่โดยให้ความสำคัญกับแหล่งน้ำเกษตรกรสามารถปลูกพืชได้มีงานทำมีรายได้สามารถเลี้ยงดูตนเองและครอบครัวได้อย่างสุขสบาย
ทั้งนี้ภายในงานยังได้มีการมอบบัตรดินดีและปัจจัยการผลิตปรับปรุงดินให้แก่เกษตรกรจำนวน5รายเพื่อเป็นขัวญและกำลังใจให้พี่น้องเกษตรกรในการทำการเกษตรต่อไป
วันศุกร์ที่ 18 มีนาคม 2565
PM pleased with tangible progress of labor cooperation between Thailand and Saudi Arabia
PM pleased with tangible progress of labor cooperation between Thailand and Saudi Arabia
March 18, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is pleased with the tangible progress of labor cooperation between Thailand and Saudi Arabia, following the historic visit of Prime Minister and Defense Minister Gen. Prayut Chan-o-cha to Saudi Arabia to revive Thailand-Saudi Arabia relations in 30 years, which has led to bilateral dialogues in various dimensions.
According to the Government Spokesperson, the Government, through Ministry of Labor, has continued to push forward labor cooperation with Saudi Arabia with an aim to send Thai workers to the country the soonest. On March 15, 2022, representatives of the Ministry of Labor met with Dr. Adnan Abdullah M. Alnuim, Deputy Minister for International Affairs of Saudi Arabia and the delegation at the Amari Watergate Hotel Bangkok. The meeting formed a good vision to strengthen international relations and labor cooperation. Thailand is pleased that Saudi Arabia is interested in restoring labor relations and ready to open the country to accept Thai workers to work in Saudi Arabia. The Agreements on labor recruitment have also been finalized and the signing of the Agreements will take place at the end of this month.
Ministry of Labor also reported that over 1,000 Thai workers have affirmed their wish to be recruited in Saudi Arabia through the registration via an e-service system on the website: https://toea.doe.go.th. Their qualifications and skills will be checked to match with Saudi Arabia’s demand.
วันเสาร์ที่ 28 พฤษภาคม 2565
กรมการจัดหางาน แจ้งข่าวพ้นกำหนดเวลารับสมัครคนไทยทำงานบนเรือสำราญ
นายไพโรจน์ โชติกเสถียร อธิบดีกรมการจัดหางาน เปิดเผยว่า ตามที่กรมการจัดหางานได้ประชาสัมพันธ์ข่าวรับสมัครคนไทยไปทำงานบนเรือสำราญ บริษัท Princess Cruise และ Halland America Line
ขณะนี้ครบกำหนดเวลาการรับสมัคร ที่บริษัทจัดหางาน ทีเอสทีซี ไทย จำกัด ซึ่งเป็นผู้รับสมัครได้กำหนดไว้ระหว่างวันที่ 23 – 27 พฤษภาคม 2565 แล้ว สำหรับผู้ที่สนใจทำงานเป็นคนประจำเรือ สามารถลงทะเบียนแจ้งความประสงค์ไปทำงานต่างประเทศผ่านระบบอิเล็กทรอนิกส์การบริหารแรงงานไทยไปต่างประเทศ ที่ toea.doe.go.th และติดตามการรับสมัครงานเพื่อไปทำงานเป็นคนประจำเรือได้ที่บริษัทจัดหางานที่ได้รับอนุญาตจากกรมการจัดหางาน ซึ่งปัจจุบันมีทั้งสิ้น 6 บริษัท ได้แก่ บริษัทจัดหางาน ทีเอสทีซี ไทย จำกัด บริษัทจัดหางาน บีเอสซี แมเนจเม้นท์ จำกัด บริษัทจัดหางาน ชีทีไอ (ประเทศไทย) จำกัด บริษัทจัดหางาน แปซิฟิค ซีทราน ไลน์ส จำกัด บริษัทจัดหางาน บาเฮีย (ประเทศไทย) จำกัด และบริษัทจัดหางาน ทรู (ไทยแลนด์) จำกัด
“หลังจากการแพร่ระบาดของโรคโควิด- 19 ทั่วโลกคลี่คลาย ธุรกิจท่องเที่ยวจะกลับมาคึกคักอีกครั้ง ซึ่งการท่องเที่ยวด้วยเรือสำราญเป็นอีกตลาดที่ต้องการคนทำงานจำนวนมาก และทยอยเปิดรับสมัครผู้ที่สนใจเพื่อไปทำงานในตำแหน่งต่าง ๆ บนเรืออย่างต่อเนื่อง อาทิ กุ๊ก/ผู้ช่วยกุ๊ก พนักงานเสิร์ฟ บาร์เทนเดอร์ พนักงานบริการห้องพัก พนักงานต้อนรับ เป็นต้น ซึ่งเป็นโอกาสของคนไทยที่มีความสามารถทางภาษา และเข้าใจงานบริการ”อธิบดีกรมการจัดหางานกล่าว
วันอาทิตย์ที่ 24 เมษายน 2565
นายศักดิ์สยาม ชิดชอบ รัฐมนตรีว่าการกระทรวงคมนาคม สั่งด่วนให้ กรมทางหลวง ลงพื้นที่ตรวจสอบ กรณีเกิดเหตุระเบิดคาร์บอม บริเวณด่านพรมแดนเมียวดี - แม่สอด เชิงสะพานมิตรภาพไทย - เมียนมาแห่งที่ 1 พื้นที่ อ.แม่สอด จ.ตาก
...
จากกรณีเกิดเหตุระเบิดคาร์บอม เวลาประมาณ 23.00 น ของวันที่ 23 เมษายน 2565 บริเวณด่านพรมแดนเมียวดี - แม่สอด เชิงสะพานมิตรภาพไทย - เมียนมาแห่งที่ 1 ฝั่งสาธารณรัฐแห่งสหภาพเมียนมา ตรงข้ามบ้านริมเมย ต.ท่าสายลวด อ.แม่สอด จ.ตาก โดยเสียงระเบิดดังสนั่นจนถึงตัว อ.แม่สอด ส่งผลให้เกิดไฟไหม้ตัวอาคารด่านเมืองเมียวดี ร้านค้า และอาคารพาณิชย์ บริเวณด่าน ทำให้อุปกรณ์การทำงานของเจ้าหน้าที่ได้รับความเสียหายอย่างหนัก
นายสราวุธ ทรงศิวิไล อธิบดีกรมทางหลวง กระทรวงคมนาคม กล่าวว่า รัฐมนตรีว่าการกระทรวงคมนาคม มีความห่วงใยต่อสถานการณ์ดังกล่าวจึงได้สั่งการด่วนให้ กรมทางหลวง (ทล.) โดยแขวงทางหลวงตากที่ 2 ลงพื้นที่ตรวจสอบทันที พร้อมรายงานความคืบหน้ากรณีดังกล่าวโดยด่วน
จากการตรวจสอบ ทล. ขอเรียนชี้แจง ดังนี้ จุดที่เกิดเหตุคาร์บอมบ์อยู่บริเวณฝั่งสาธารณรัฐแห่งสหภาพเมียนมา ซึ่งห่างจากสะพานมิตรภาพไทย - เมียนมา แห่งที่ 1 ประมาณ 100 เมตร ตัวสะพานไม่ได้รับความเสียหายจากกรณีดังกล่าว ปัจจุบันสะพานมิตรภาพไทย - เมียนมา แห่งที่ 1 อ.แม่สอด จ.ตาก ยังคง “ปิดใช้งาน” ต่อเนื่องมานานแล้ว เนื่องจากสถานการณ์ COVID-19 จึงไม่ได้เปิดให้ประชาชนเดินทางเข้าออก และไม่มีการเดินทางขนส่งสินค้าข้ามแดนบนสะพานดังกล่าว สำหรับการอำนวยความสะดวกในการเดินทาง ทล. ได้เปิดให้ประชาชนและการขนส่งสินค้าข้ามแดนใช้สะพานมิตรภาพไทย - เมียนมา (ข้ามแม่น้ำตองยิน) แห่งที่ 2 แทน โดยมีมาตรการดำเนินการดังนี้
1. มาตรการด้านความปลอดภัย โดยจะมีเจ้าหน้าที่รักษาความปลอดภัยรักษาการณ์ ทั้งประตูด้านหน้าและประตูทางออกไปบนสะพาน และหลังจากเวลา 18.30 น. จะปิดประตูด่านทั้งด้านหน้าและประตูทางออกไปสะพาน
2. การเปิดให้บริการจะเปิดเวลา 6.30 น. และปิดเวลา 18.30 น.
3. การตรวจยานพาหนะ ได้มีการตรวจยานพาหนะทุกคันที่จะออกและเข้าประเทศตามมาตรการของเจ้าหน้าที่ทหารและฝ่ายปกครอง
4. กล้อง CCTV จัดไว้ตามจุดต่าง ๆ บริเวณด่านพรมแดนและบนสะพาน จำนวน 56 ตัว โดยติดตั้งตามบริเวณต่าง ๆ ดังนี้ ฝั่งอาคาร passenger terminal จำนวน 37 ตัว ฝั่งอาคาร cargo จำนวน 15 ตัว และบนสะพานถึงประตูขาเข้าประเทศ จำนวน 4 ตัว
ทั้งนี้ อธิบดีกรมทางหลวง ได้สั่งการให้หน่วยงานในพื้นที่เฝ้าระวัง ตรวจตรา และเพิ่มมาตรการความปลอดภัยอย่างเต็มที่ ทั้งบริเวณสะพานมิตรภาพไทย - เมียนมา แห่งที่ 1 และสะพานมิตรภาพไทย - เมียนมา (ข้ามแม่น้ำตองยิน) แห่งที่ 2 และให้เตรียมความพร้อมตลอด 24 ชั่วโมง รวมถึงติดตามรอดูสถานการณ์ หากทางจังหวัดมีมาตรการอย่างไร ทล. พร้อมให้ความร่วมมือทุกมิติ
หากประชาชนมีข้อสงสัย ต้องการสอบถามข้อมูล หรือต้องการขอความช่วยเหลือ สามารถติดต่อได้ที่สำนักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง 1586 โทรฟรีทุกเครือข่ายตลอด 24 ชั่วโมง
วันพฤหัสบดีที่ 16 กันยายน 2564
ผู้ช่วยรัฐมนตรีประจำกระทรวงยุติธรรม เร่งดำเนินตามนโยบาย รัฐมนตรีว่าการกระทรวงยุติธรรม เยียวยาครอบครัวหญิงป่วยดาวน์ซินโดมถูกฆ่าข่มขืนที่ปทุมฯ ชี้สิทธิสตรีเป็นเรื่องสำคัญ
ผู้ช่วยรัฐมนตรีประจำกระทรวงยุติธรรม เร่งดำเนินตามนโยบาย รัฐมนตรีว่าการกระทรวงยุติธรรม เยียวยาครอบครัวหญิงป่วยดาวน์ซินโดมถูกฆ่าข่มขืนที่ปทุมฯ ชี้สิทธิสตรีเป็นเรื่องสำคัญ หวังช่วยลดคดีลวนลาม-ข่มขืน มอบสยจ.ทำงานเชิงรุกมากว่าเดิม 3 เท่า
น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม กล่าวถึงกรณีพบศพหญิงวัย 48 ปี ป่วยเป็นดาวน์ซินโดรม นอนเสียชีวิตอยู่ข้างร่องน้ำ โดยผลชันสูตร พบคอหัก ถูกชำเรา ในปอดมีน้ำ ซึ่งล่าสุดตำรวจได้จับกุมตัวผู้ก่อเหตุ และตั้งข้อกล่าวหา ข่มขืนกระทำชำเรา ทำร้ายร่างกายผู้อื่นจนเป็นเหตุให้ถึงแก่ความตาย โดยกรณีนี้ตนได้เร่งดำเนินการตามนโยบายของ นายสมศักดิ์ เทพสุทิน รมว.ยุติธรรม เร่งให้ความช่วยเหลือและเยียวยาทายาทผู้เสียหายจากคดีดังกล่าว และได้เร่งให้สำนักงานยุติธรรมจังหวัดเร่งทำงานมากกว่าเดิม 3 เท่า เพราะยังมีประชาชนอีกมากยังเข้าไม่ถึงสิทธิเงินค่าตอบแทนผู้เสียหายในคดีอาญา รวมทั้งเรื่องของสิทธิสตรี ในการป้องกันอาชญากรรมที่ถูกระทำชำเราและลวนลาม ผู้หญิงต้องมีความปลอดภัยมากขึ้น โดยเฉพาะการจัดทำกฎหมายต่างๆ ที่ตนได้ดำเนินการขับเคลื่อนในเรื่องนี้ด้วย ส่วนความคืบหน้าของการเยียวยา ล่าสุดเจ้าหน้าที่จากยุติธรรมจังหวัดได้ติดต่อประสานไปยัง สภ.ปากคลองรังสิต เพื่อขอทราบข้อมูลเกี่ยวกับคดีและข้อมูลผู้เสียหายและประสานข้อมูลไปยังสำนักงานพัฒนาสังคมและความมั่นคงของมนุษย์ปทุมธานี เพื่อสอบถามข้อมูลและการช่วยเหลือครอบครัวของ น.ส.ซิ้ม ขอสงวนนามสกุล (ผู้ตาย)
น.ส.ณัฐธ์ภัสส์ กล่าวว่า ขณะนี้ทางเจ้าหน้าที่อยู่ระหว่างการตรวจสอบข้อมูลและประวัติทางครอบครัวของผู้ตาย และจะได้นำข้อมูลดังกล่าวพิจารณาช่วยเหลือครอบครัวของผู้ตาย และเจ้าหน้าที่จากยุติธรรมจังหวัดได้ลงพื้นที่ไปพบนางพรพรรณ ขอสงวนนามสกุล (พี่สาว) ทายาทของนางสาวซิ้ม เพื่อแสดงความเสียใจ ต่อเหตุการณ์ดังกล่าว และได้แจ้งสิทธิให้ทราบ รวมทั้งการทำคำร้องขอค่าตอบแทนฯ กรณีผู้เสียหายในคดีอาญา โดยสำนักงานยุติธรรมจังหวัดปทุมธานีจะได้ให้ความช่วยเหลือเยียวยาตามหลักเกณฑ์และวิธีการ ในการยื่นคำขอรับค่าตอบแทนผู้เสียหายและจำเลยในคดีอาญา พ.ศ. 2544 และที่แก้ไขเพิ่มเติม (ฉบับที่ 2) พ.ศ. 2559 ให้แก่ทายาทของผู้ตายต่อไป โดยจะนำเข้าพิจารณาคณะอนุกรรมการฯ ประจำจังหวัดปทุมธานี ในวันที่ 22 กันยายน 2564 โดยจะได้รับค่าตอบแทนถึงแก่ความตาย 50,000 บาท ค่าจัดการศพ 20,000 บาท ค่าขาดอุปการะเลี้ยงดู 40,000 บาท รวมทั้งสิ้น 110,000 บาท ซึ่งหากประชาชนตกเป็นเหยื่อหรือได้รับความเดือดร้อน สามารถติดต่อได้ที่สำนักงายุติธรรมจังหวัดทั่วประเทศ
วันอังคารที่ 19 เมษายน 2565
​เอกอัครราชทูตราชอาณาจักรโมร็อกโกประจำประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี ในโอกาสเข้ารับหน้าที่
​เอกอัครราชทูตราชอาณาจักรโมร็อกโกประจำประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี ในโอกาสเข้ารับหน้าที่
วันนี้ (19 เมษายน 2565) เวลา 14.30 น. ณ ห้องรับรอง 1 ตึกบัญชาการ 1 ทำเนียบรัฐบาล นายอับดุรเราะฮีม เราะห์ฮาลี (Mr. Abderrahim Rahhaly) เอกอัครราชทูตราชอาณาจักรโมร็อกโกประจำประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี สรุปสาระสำคัญดังนี้
รองนายกรัฐมนตรีกล่าวต้อนรับและยินดีในโอกาสเข้ารับหน้าที่ของเอกอัครราชทูตราชอาณาจักรโมร็อกโกประจำประเทศไทย เชื่อมั่นว่าเอกอัครราชทูตโมร็อกโกฯ จะทำหน้าที่ในการส่งเสริมความสัมพันธ์ระหว่างไทยและโมร็อกโกให้แน่นแฟ้นยิ่งขึ้น โดยรัฐบาลพร้อมสนับสนุนการปฏิบัติหน้าที่ของเอกอัครราชทูตฯ อย่างเต็มที่ และขอบบคุณโมร็อกโกที่ให้การสนับสนุนไทยในเวทีระหว่างประเทศด้วยดีเสมอมา ทั้งในกรอบ OIC และอื่น ๆ
ด้านเอกอัครราชทูตโมร็อกโกฯ ยินดีที่ได้มาดำรงตำแหน่งที่ประเทศไทย และพร้อมสานต่องานเพื่อส่งเสริมความสัมพันธ์อันดีระหว่างไทยและโมร็อกโกให้แน่นแฟ้น รอบด้าน และเป็นรูปธรรมมากยิ่งขึ้น พร้อมหวังที่จะได้ต้อนรับผู้นำรัฐบาลไทยในการเยือนในระดับสูงในโอกาสที่เหมาะสม ซึ่งจะช่วยส่งเสริมความสัมพันธ์ระหว่างสองประเทศให้แน่นแฟ้นยิ่งขึ้นด้วย
ทั้งนี้ ทั้งสองฝ่ายยังเห็นพ้องว่า ไทยและโมร็อกโกยังมีศักยภาพที่จะเพิ่มพูนความสัมพันธ์และความร่วมมือในอีกหลายด้าน ได้แก่
ด้านการค้าและการลงทุน ที่แม้มูลค่าการค้าและการลงทุนจะยังไม่สูงมากนัก แต่โมร็อกโกถือเป็นคู่ค้าที่สำคัญในภูมิภาคแอฟริกาตอนเหนือของไทย ทั้งสองฝ่ายจึงหวังที่จะเพิ่มพูนปริมาณการค้าระหว่างกันให้มากยิ่งขึ้นอีกในอนาคต
ความร่วมมือด้านการศึกษา วิชาการ และการพัฒนา รองนายกรัฐมนตรีกล่าวขอบคุณรัฐบาลโมร็อกโกที่พิจารณาให้ทุนการศึกษาแก่นักศึกษาไทยมาอย่างต่อเนื่อง ซึ่งทั้งสองฝ่ายยินดีที่ทั้งสองประเทศต่างให้การสนับสนุนซึ่งกันและกันมาอย่างยาวนาน
ความร่วมมือด้านพลังงาน ทั้งสองฝ่ายเห็นพ้องที่จะส่งเสริมและแลกเปลี่ยนความร่วมมือในด้านนี้มากยิ่งขึ้น โดยโมร็อกโกที่ถือเป็นประเทศที่มีศักยภาพในด้านพลังงานทดแทน ยังได้เสนอข้อตกลง (agreement) 2 ฉบับด้านพลังงาน ซึ่งแสดงให้เห็นถึงความมุ่งมั่นที่จะเพิ่มพูนความสัมพันธ์และความร่วมมือในด้านนี้กับไทยให้มากขึ้น โดยไทยพร้อมที่จะเรียนรู้แนวปฏิบัติที่ดี (Best Practices) จากโมร็อกโกเช่นกัน
วันเสาร์ที่ 28 สิงหาคม 2564
ประกาศ ขสมก. ประจำวันที่ 28 สิงหาคม 2564​ พบพนักงานติดเชื้อไวรัส COVID-19 จำนวน 2 ราย
ประกาศ ขสมก. ประจำวันที่ 28 สิงหาคม 2564​ พบพนักงานติดเชื้อไวรัส COVID-19 จำนวน 2 ราย
1) พนักงานขับรถโดยสารธรรมดา สาย 62 เพศชาย อายุ 59 ปี
2) พนักงานเก็บค่าโดยสารรถธรรมดา สาย 114 เพศหญิง อายุ 29 ปี
วันศุกร์ที่ 29 ตุลาคม 2564
ธ.ก.ส. เอาใจสายบุญ!  ร่วมจ่ายสมทบเงินทุกยอดบริจาค ผ่านการสแกน "QR ธรรม D" (e-Donation)
ธ.ก.ส.เชิญชวนผู้มีจิตศรัทธาร่วมทำบุญสร้างกุศล พร้อมรับสิทธิลดหย่อนภาษีผ่านระบบ e-Donation ผ่านการสแกน QR Payment “QR ธรรม D” โดยทุกยอดการบริจาคตั้งแต่ 109 บาทขึ้นไป ธ.ก.ส. ร่วมสมทบเงินบริจาคสูงสุด 14 บาทต่อรายการ ตั้งแต่วันนี้ถึง 28 ก.พ. 65
ธ.ก.ส.เชิญชวนผู้มีจิตศรัทธาร่วมทำบุญสร้างกุศล พร้อมรับสิทธิลดหย่อนภาษีผ่านระบบ e-Donation ผ่านการสแกน QR Payment “QR ธรรม D” ซึ่งเป็นช่องทางการบริจาคและส่งเสริมระบบการชำระเงินอิเล็กทรอนิกส์ ทดแทนเงินสด ตอบสนอง Lifestyle ยุคใหม่ ในการทำธุรกรรมทางการเงินผ่านโทรศัพท์มือถือ โดยทุกยอดการบริจาคตั้งแต่ 109 บาทขึ้นไป ธ.ก.ส. ร่วมสมทบเงินบริจาคสูงสุด 14 บาทต่อรายการ ตั้งแต่วันนี้ถึง 28 ก.พ. 65
นายสุรชัย รัศมี รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. มุ่งเน้นการเพิ่มประสิทธิภาพการบริการทางการเงินด้วยการนำเทคโนโลยีและนวัตกรรมมาใช้เพื่อตอบโจทย์ Lifestyle ยุคใหม่และสนับสนุนแนวทางการขับเคลื่อนนโยบายสังคมไร้เงินสด (Cashless Society) ที่เหมาะสมกับสถานการณ์การแพร่ระบาดของเชื้อไวรัสโควิด-19 โดยที่ผ่านมา ธ.ก.ส. ได้เปิดให้บริการ QR Payment ผ่านระบบบริจาคอิเล็กทรอนิกส์ (e-Donation) ภายใต้ชื่อ “QR ธรรม D” เพื่ออำนวยความสะดวกให้กับผู้บริจาคเงินกับหน่วยรับบริจาคต่างๆ ได้แก่ ศาสนสถานทุกศาสนา สถานศึกษา โรงพยาบาล และองค์กรสาธารณกุศล ซึ่งผู้บริจาคสามารถใช้แอปพลิเคชัน ธ.ก.ส. A-Mobile หรือ Mobile Banking ของธนาคารอื่น จากนั้นสแกน QR ธรรม D เพื่อบริจาคเงินกับบัญชีของหน่วยรับบริจาคที่ต้องการ แล้วใส่จำนวนเงิน ตรวจสอบและยืนยัน โดยผู้บริจาคจะได้รับ e-Slip ใบเสร็จหลังจากเสร็จขั้นตอนการโอนเงิน อีกทั้งยอดเงินบริจาคดังกล่าวได้ผ่านระบบ e-Donation ของกรมสรรพากร ซึ่งจะช่วยอำนวยความสะดวกในการบริจาคเงินและได้รับการลดหย่อนภาษีได้อย่างถูกต้องโปร่งใสและรวดเร็ว โดยผู้บริจาคไม่ต้องเก็บหลักฐานการบริจาคมาแสดงต่อกรมสรรพากรอีกครั้ง
นอกจากนี้ ธ.ก.ส. ยังร่วมทำบุญกับลูกค้าทุกท่านที่ใช้บริการ QR ธรรม D โดยทุกยอดการบริจาคตั้งแต่ 109 บาทขึ้นไป ธ.ก.ส. จะจ่ายเงินสมทบให้กับหน่วยรับบริจาคที่มีระบบ e-Donation ผ่าน ธ.ก.ส. เพิ่มอีก 9 บาทต่อรายการ และกรณีเป็นหน่วยรับบริจาคที่เข้าร่วม QR ธรรม D (e-Donation) ในช่วงระหว่างวันที่ 1 ตุลาคม 2564 ถึง 28 กุมภาพันธ์ 2565 ธ.ก.ส. จะสมทบให้กับหน่วยรับบริจาคเพิ่มอีก 5 บาทต่อรายการ ในทุกยอดการบริจาคตั้งแต่ 109 บาทขึ้นไป (รวมได้รับเงินสมทบ 14 บาท/รายการ) จำนวน 5,500 รายการแรก ระยะเวลาร่วมสมทบตั้งแต่วันนี้ ถึง 28 กุมภาพันธ์ 2565
นายสุรชัยกล่าวอีกว่า ในช่วงเดือนตุลาคมนี้มีเทศกาลและวันสำคัญต่าง ๆ ไม่ว่าจะเป็น งานบุญกฐินประจำปี และงานบุญเดือนสิบ ซึ่งถือเป็นโอกาสที่ดีในการสร้างความสุขจากการให้ด้วยการทำบุญหรือบริจาคแบบสะดวก ง่ายดาย ในทุกที่ทุกเวลา ผ่านการสแกน QR ธรรม D (e-Donation) ของ ธ.ก.ส. ให้กับหน่วยรับบริจาคทั้งศาสนสถานทุกศาสนา สถานศึกษา โรงพยาบาล และองค์กรสาธารณกุศล สามารถสอบถามรายละเอียดเพิ่มเติมได้ที่ Call Center 02 555 0555 หรือที่ ธ.ก.ส. ทุกสาขาทั่วประเทศ
วันพฤหัสบดีที่ 4 พฤศจิกายน 2564
สปสช. ขยายเวลา "ฉีดวัคซีนไข้หวัดใหญ่" ฟรี! ถึง 31 ธ.ค. นี้ เพิ่มกลุ่มเป้าหมาย "บุคลากรด่านหน้า - กลุ่มเสี่ยง"
....
สำนักงานหลักประกันสุขภาพแห่งชาติ (สปสช.) ได้ขยายเวลาให้บริการฉีดวัคซีนไข้หวัดใหญ่ในกลุ่มเป้าหมาย โดยไม่มีค่าใช้จ่าย ถึง 31 ธ.ค. 64 การฉีดวัคซีนดังกล่าว จะช่วยป้องกันการเกิดโรคที่รุนแรงและเสียชีวิตจากภาวะแทรกซ้อน ช่วยลดความสับสนในการตรวจวินิจฉัยและให้การรักษา ระหว่างโรคไข้หวัดใหญ่กับโรคโควิด-19
.
ใครบ้างที่มีสิทธิฉีดวัคซีนไข้หวัดใหญ่?
วันศุกร์ที่ 17 มิถุนายน 2565
สธ. ปิดการอบรมสุดยอดผู้นำสาธารณสุข หลักสูตร “อัศวิน” รุ่นที่ 1
ปลัดกระทรวงสาธารณสุข ปิดการอบรมสุดยอดผู้นำด้านสาธารณสุข หลักสูตร “อัศวิน” รุ่นที่ 1 สร้างผู้นำองค์กรรุ่นใหม่ เข้มแข็งทั้งร่างกายและจิตใจ พร้อมย้ำความสำคัญของการเรียนรู้ตลอดชีวิต เป็นประสบการณ์ช่วยพัฒนาตนเอง องค์กร และเกิดประโยชน์ต่อประชาชน
นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานพิธีปิดการอบรมพัฒนาความเป็นสุดยอดผู้นำด้านสาธารณสุข รุ่นที่ 1 ประจำปีงบประมาณ พ.ศ. 2565 พร้อมมอบโอวาทและมอบใบประกาศนียบัตรแก่ผู้สำเร็จหลักสูตร จำนวน 38 คน ที่ โรงแรมเฟลิกซ์ ริเวอร์แคว รีสอร์ท จังหวัดกาญจนบุรี โดยนายแพทย์เกียรติภูมิ กล่าวว่า กระทรวงสาธารณสุข ให้ความสำคัญกับการพัฒนาบุคลากรให้มีความคิดเปิดกว้าง รอบรู้ มีความพร้อมในการเป็นผู้นำการเปลี่ยนแปลงที่สามารถเผชิญสถานการณ์ที่ยุ่งยากและซับซ้อนได้อย่างมีประสิทธิภาพ ซึ่งหลักสูตรฝึกอบรมพัฒนาความเป็นสุดยอดผู้นำด้านสาธารณสุข รุ่นที่ 1 หรือ หลักสูตร “อัศวิน” เป็นการสร้างผู้นำองค์กรรุ่นใหม่ที่มีความเข้มแข็งทั้งด้านร่างกายและจิตใจมีความกล้าหาญ กล้าตัดสินใจ มีทักษะทางสังคม มีความคิดรวบยอด สามารถวางแผนงานอย่างเป็นระบบ ตลอดจนนำพาทีมงานให้บรรลุเป้าหมายขององค์กรได้อย่างมีความสุข
“ขอให้นำความรู้ ทักษะ แนวคิดและสิ่งที่ได้เรียนรู้จากการอบรมไปประยุกต์ใช้ เพื่อปรับปรุง พัฒนาเป็นผู้บริหารรุ่นใหม่ที่มีวิสัยทัศน์และเป็นผู้นำการเปลี่ยนแปลงของกระทรวงสาธารณสุข สร้างสุขภาวะที่ดีแก่ประชาชน โดยขอให้เตรียมความพร้อมอยู่เสมอ หมั่นพัฒนาตนเอง ให้ความสำคัญกับการเรียนรู้ตลอดชีวิตเพราะจะเป็นประสบการณ์ช่วยพัฒนาความรู้ ให้กลายเป็นความคิดที่เป็นประโยชน์ นำไปปฏิบัติและสอนต่อให้ผู้อื่นปฏิบัติได้ รวมถึงกล้าตัดสินใจบนข้อมูลที่ถูกต้อง ผ่านการวิเคราะห์ สังเคราะห์ และดูผลกระทบรอบด้าน ซึ่งจะทำให้เกิดวงจรการพัฒนาอย่างต่อเนื่องตามวัตถุประสงค์ที่ได้ตั้งเป้าหมายไว้ ซึ่งเป็นประโยชน์ทั้งต่อตนเอง องค์กร และประชาชน” นายแพทย์เกียรติภูมิ กล่าว
ทั้งนี้ การฝึกอบรมสุดยอดผู้นำด้านสาธารณสุข หลักสูตร “อัศวิน” รุ่นที่ 1 มีผู้เข้าร่วมรับการอบรมทั้งสิ้น จำนวน 38 คน ประกอบด้วยบุคลากรในสังกัดกระทรวงสาธารณสุขทั่วประเทศ และหน่วยงานภายนอก อาทิ แพทย์จาก โรงพยาบาลเชียงรายประชานุเคราะห์ จ.เชียงราย โรงพยาบาลปาดังเบซาร์ จ.สงขลา โรงพยาบาลนครพิงค์ จ.เชียงใหม่ โรงพยาบาลพระปกเกล้า จ.จันทบุรี โรงพยาบาลระยอง จ.ระยอง และหัวหน้างานสำนักกฎหมาย สำนักงานหลักประกันสุขภาพแหง่ชาติ เป็นต้น
******************************* 17 มิถุนายน 2565
วันจันทร์ที่ 15 พฤศจิกายน 2564
"สาธิต" ลงพื้นที่พังงา ย้ำฉีดวัคซีน-รักษาวินัย สร้างความเชื่อมั่นนักท่องเที่ยว หวังปีหน้าฉลองสงกรานต์เต็มรูปแบบ
รัฐมนตรีช่วยว่าการกระทรวงสาธารณสุข ตรวจเยี่ยมศูนย์การแพทย์เขาหลัก จ.พังงา ดันกลุ่มจังหวัดอันดามัน มีระบบการดูแลทางทะเล สร้างความเชื่อมั่นนักท่องเที่ยว ระดมฉีดวัคซีน ขอทุกฝ่ายร่วมรักษาวินัย เข้มมาตรการ
ไม่ให้เกิดคลัสเตอร์ใหญ่ ปีใหม่รับนักท่องเที่ยวได้มากขึ้น และสงกรานต์ปีหน้าได้กลับมาฉลองเต็มรูปแบบ
วันนี้ (15พฤศจิกายน2564)ที่ศูนย์การแพทย์เขาหลัก (Andaman Hub Medical Center)จ.พังงาดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ ลงพื้นที่ตรวจเยี่ยมการดำเนินงานของศูนย์การแพทย์เขาหลัก ให้กำลังใจ อสม. และมอบวัสดุทางการแพทย์ให้แก่ อสม.เพื่อสนับสนุนในการปฏิบัติงาน
ดร.สาธิต กล่าวว่า จ.พังงา เป็นหนึ่งในจังหวัดนำร่องท่องเที่ยวทั้งจังหวัด (สีฟ้า) ร่วมกับ กทม. กระบี่ และภูเก็ต ซึ่งหัวใจสำคัญที่จะเรียกความเชื่อมั่นของนักท่องเที่ยวให้กลับคืนมา คือ การฉีดวัคซีนโควิด19ให้ครอบคลุมมากที่สุด โดย จ.พังงา สามารถฉีดได้แล้ว กว่า75%มีอสม. เป็นตัวอย่างที่ดีและช่วยทำความเข้าใจกับประชาชนว่า แม้ฉีดวัคซีนจำนวนมากแล้ว แต่ยังมีโอกาสติดเชื้อได้ จึงยังต้องเข้มมาตรการป้องกันโรค โดยขอให้ประชาชนและผู้ประกอบการมีวินัยในการรักษามาตรการCOVID Free SettingและThai Stop COVID
"จากนี้ถึงเดือนธันวาคม ต้องเดินหน้าสร้างความเชื่อมั่น เพราะขณะนี้เรามีโอกาสพบการติดเชื้อเพิ่มขึ้นจากกิจกรรมรวมกลุ่มคน เช่น งานกฐิน,การจัดงานลอยกระทงที่กำลังจะมาถึง และการเปิดรับนักท่องเที่ยว ต้องขอความร่วมมือทั้งฝ่ายปกครอง ท้องถิ่น หอการค้า และผู้ประกอบการ เข้มมาตรการไม่ให้เกิดคลัสเตอร์ใหญ่ ซึ่งหากทุกคนร่วมมือกันฉีดวัคซีนให้มากที่สุด ผู้ประกอบการรักษาวินัย เชื่อว่าปีใหม่ที่จะถึงนี้จะมีนักท่องเที่ยวเดินทางเข้ามาจำนวนมาก และสงกรานต์ปีหน้าเราจะเฉลิมฉลองได้เต็มรูปแบบ" ดร.สาธิต กล่าว
ดร.สาธิต กล่าวต่อว่า สำหรับศูนย์การแพทย์เขาหลักถือเป็นต้นแบบในการดูแลนักท่องเที่ยวทั้งชาวไทยและต่างชาติทางทะเล การดูแลเคลื่อนย้ายผู้ป่วยมีความปลอดภัยสูง จะพัฒนาเชิงนโยบายให้กลุ่มจังหวัดอันดามันที่มีการท่องเที่ยวทางทะเลต้องมีการดูแลนักท่องเที่ยวไทยและต่างชาติในสถานพยาบาลเป็นพิเศษ แต่ละภาคส่วนมีระบบซักซ้อมเพื่อสร้างความเชื่อมั่นให้กับนักท่องเที่ยวว่าจะได้รับการดูแลอย่างดี และมอบหมายให้ผู้ตรวจราชการเขตสุขภาพที่11พิจารณาจัดลำดับความสำคัญงบประมาณการพัฒนาเรื่องนี้ เนื่องจากหากพัฒนาได้ดีจะดึงเงินจากการท่องเที่ยวกลับคืนมา
สำหรับ จ.พังงา มีผู้ป่วยโควิด19สะสม5,430ราย รักษาหาย4,806ราย อยู่ระหว่างรักษา603ราย และเสียชีวิต21ราย มีโรงพยาบาลสนาม8แห่ง มีCommunity Isolationทุกอำเภอ สามารถฉีดวัคซีนได้แล้วกว่า75%และขยายไปยังกลุ่มแรงงานต่างด้าว มีการยกระดับสถานประกอบการตามมาตรการCOVID Free Settingส่วนศูนย์การแพทย์เขาหลัก จัดตั้งตามนโยบายความเข้มแข็งและยั่งยืนเศรษฐกิจ โดยได้รับงบประมาณ247.4ล้านบาทเมื่อปี2560เพื่อตอบโต้ภาวะฉุกเฉินทางทะเลและตั้งศูนย์ มีการลงนามข้อตกลงบูรณาการร่วมระหว่างภาครัฐ เอกชน21หน่วยงาน และเปิดดำเนินการเมื่อวันที่11พฤษภาคม2561
****************************** 15พฤศจิกายน 2564
วันศุกร์ที่ 24 มิถุนายน 2565
สถาบันการบินพลเรือน จัดพิธีมอบประกาศนียบัตรแก่ผู้สำเร็จการศึกษา หลักสูตรวิชาชีพภาคพื้น ประจำปีการศึกษา 2563
...
นางจันทิรา บุรุษพัฒน์ ผู้ตรวจราชการกระทรวงคมนาคม ในฐานะประธานสถาบันการบินพลเรือน เป็นประธานพิธีมอบประกาศนียบัตรแก่ผู้สำเร็จการศึกษา หลักสูตรวิชาชีพภาคพื้น ประจำปีการศึกษา 2563 เมื่อวันที่ 24 มิถุนายน 2565 ณ สถาบันการบินพลเรือน โดยมี นางพรรณี พุ่มพันธ์ ผู้ตรวจราชการกระทรวงคมนาคม นางสาวภัคณัฏฐ์ มากช่วย ผู้ว่าการสถาบันการบินพลเรือน Mr. Tao Ma ผู้อำนวยการภูมิภาคเอเชียและแปซิฟิก องค์การการบินพลเรือนระหว่างประเทศ (ICAO Regional Director) ร่วมพิธี
สถาบันการบินพลเรือน กระทรวงคมนาคม ได้ดำเนินการผลิตและพัฒนาบุคลากรด้านการบิน เพื่อรองรับอุตสาหกรรมการบินของประเทศไทย และประเทศในภูมิภาคเอเชียแปซิฟิค ซึ่งเป็นพันธกิจหลักของสถาบันการบินพลเรือน โดยได้จัดการเรียนการสอนและการฝึกอบรม ให้เป็นไปตามมาตรฐาน องค์การการบินพลเรือนระหว่างประเทศ (ICAO) และได้รับการรับรองสถาบันฝึกอบรมด้านการบินจากสำนักงานการบินพลเรือนแห่งประเทศไทย โดยในปีการศึกษา 2563 มีผู้สำเร็จการศึกษาเข้ารับประกาศนียบัตรจำนวน 637 คน ในหลักสูตร 5 หลักสูตร ประกอบด้วย หลักสูตรระดับอนุปริญญา หลักสูตรวิศวกรรมศาสตรบัณฑิต หลักสูตรเทคโนโลยีการบินบัณฑิต สาขาวิชาการจัดการการบิน หลักสูตรการจัดการบัณฑิต สาขาวิชาการจัดการเทคโนโลยีการบิน และหลักสูตรการจัดการมหาบัณฑิต
นอกจากนี้ สถาบันการบินพลเรือนยังได้จัดให้มีทุนการศึกษา สำหรับนักศึกษาที่มีได้ผลการเรียนดี หรือ Golden Wing Award โดยในปีการศึกษา 2563 มีนักศึกษาที่มี  ผลการเรียนดีสูงสุดในแต่ละสาขาวิชาได้รับทุนการศึกษาจำนวน 15 คน
วันศุกร์ที่ 1 ตุลาคม 2564
โฆษกรัฐบาลติงม็อบขวางนายกฯ ลงพื้นที่ช่วยประชาชนประสบภัยน้ำท่วม วอนเห็นใจชาวบ้านที่กำลังเดือดร้อน แจงรัฐบาลลงพื้นที่เพื่อช่วยเหลือและรับฟังปัญหาโดยตรงจะได้นำมาแก้ไขได้ถูกจุด
โฆษกรัฐบาลติงม็อบขวางนายกฯ ลงพื้นที่ช่วยประชาชนประสบภัยน้ำท่วม วอนเห็นใจชาวบ้านที่กำลังเดือดร้อน แจงรัฐบาลลงพื้นที่เพื่อช่วยเหลือและรับฟังปัญหาโดยตรง จะได้นำมาแก้ไขได้ถูกจุดและรวดเร็ว ปัดหนีม็อบ ชี้แค่ไม่อยากให้กระทบกระทั่งกัน
วันที่ 1 ตุลาคม 2564 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่มีกลุ่มผู้ชุมนุมรวมตัวกันประท้วง โดยมีการทุบรถ และนำนำ้ปลาร้ามาปาใส่รถเจ้าหน้าที่และรถรัฐมนตรี ในระหว่างที่ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ลงพื้นที่ติดตามสถานการณ์นำ้ท่วมที่จังหวัดนนทบุรีเมื่อวันที่ 30 ก.ย.ที่ผ่านมาว่า การลงพื้นที่ของ พล.อ.ประยุทธ์ก็เพื่อต้องการเข้าไปรับทราบปัญหาด้วยตนเอง จะได้เร่งช่วยเหลือประชาชนที่กำลังประสบภัยน้ำท่วมในขณะนี้ได้ถูกจุดและรวดเร็ว แต่กลับมีการใช้ความรุนแรง ถึงขนาดมีการทุบรถรัฐมนตรีอีกด้วย ซึ่งไม่อยากให้เกิดภาพแบบนี้ในสถานการณ์ขณะนี้ ที่ประเทศกำลังต้องการความร่วมมือร่วมใจกันจากคนไทยทุกคน ขอให้กลุ่มบุคคลที่อยู่เบื้องหลังในการปลุกระดมให้ประชาชนออกมาเมื่อวานนี้นั้นทบทวนให้ดีว่า สิ่งที่ทำลงไปนั้นประชาชนได้ประโยชน์อะไรหรือไม่ เพราะแทนที่จะได้เร่งแก้ไขปัญหาที่ทราบจากปากของผู้เดือดร้อนเอง กลับต้องเสียโอกาสได้เพราะกลุ่มคนเพียงไม่กี่คน
"ยืนยันว่าการลงพื้นที่ของท่านนายกฯ นั้น เพราะขณะนี้ชาวบ้านกำลังเดือดร้อนจากสถานการณ์นำ้ท่วม รัฐบาลจึงลงไปช่วยและรับฟังปัญหา เพื่อที่จะได้นำกลับมาแก้ไขได้อย่างรวดเร็ว และท่านนายกฯ ก็ไม่ได้หนีม็อบอย่างที่บางฝ่ายเข้าใจ แต่เพราะท่านนายกฯ ไม่อยากให้เกิดการกระทบกระทั่ง เนื่องจากเราทุกล้วนเป็นคนไทยด้วยกัน ทั้งนี้ ความเห็นต่างเกิดขึ้นได้ แต่ต้องคำนึงถึงประโยชน์ที่คนส่วนใหญ่โดยเฉพาะประชาชนที่กำลังเดือดร้อนอยู่ในขณะนี้จะได้รับด้วย" นายธนกรกล่าว
--------------------
วันอาทิตย์ที่ 22 สิงหาคม 2564
โครงการทุนอุดหนุนนักเรียนใน จ.ชายแดนใต้
วันอาทิตย์ที่ 15 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติงบประมาณสำหรับโครงการทุนอุดหนุนนักเรียนเรียนดีมีความสามารถในพื้นที่จังหวัดชายแดนภาคใต้ ปี 2564-2572 ในกรอบวงเงิน 181 ล้านบาทช่วยให้นักเรียนที่จบการศึกษาชั้น ม.3 และ ม.6 ที่มีความเสี่ยงจะออกนอกระบบการศึกษาเนื่องจากปัญหาเศรษฐกิจของครอบครัว หรือประสบปัญหาทางสังคม ได้ศึกษาต่อจนสำเร็จการศึกษา โดยในระดับ ปวช. ให้ทุน 30,000 บาท/คน/ปี จำนวน 1,800 คน และระดับ ปวส. ให้ทุน 40,000 บาท/คน/ปี จำนวน 600 คน ทั้งนี้ สถานศึกษาจะดูแลทั้งเรื่องที่พัก อาหาร และจัดการเรียนการสอนทั้งด้านวิชาการ คุณธรรม และจริยธรรม เพื่อให้เด็กและเยาวชนในพื้นที่จังหวัดชายแดนภาคใต้ได้รับการดูแลและเติบโตอย่างมีคุณภาพ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 11 สิงหาคม 2565
รองปลัด กษ. เข้าร่วมวางยุทธศาสตร์และกำหนดแนวทางการเพิ่มพูนความร่วมมือในการส่งเสริมความยืดหยุ่นและความสามารถในการฟื้นตัวของไทย-มาเลเซีย
จากผลกระทบของการแพร่ระบาดของโรคโควิด-19
นายสมชวน รัตนมังคลานนท์ รองปลัดกระทรวงเกษตรและสหกรณ์ เป็นผู้แทนกระทรวงเกษตรและสหกรณ์เข้าร่วมการประชุมคณะกรรมการว่าด้วยยุทธศาสตร์การพัฒนาร่วมสำหรับพื้นที่ชายแดนระดับรัฐมนตรี ครั้งที่ 5 (The Joint Development Strategy (JDS) for Border Areas) และการประชุมคณะกรรมาธิการร่วมว่าด้วยความร่วมมือทวิภาคี ครั้งที่ 14 (The Joint Commission for Bilateral Cooperation: JC) ระหว่างไทยกับมาเลเซีย ร่วมกับนายถาวร ทันใจ รองอธิบดีกรมประมง และ ดร.วนิดา กำเนิดเพ็ชร์ ผู้อำนวยการสำนักการเกษตรต่างประเทศ ณ โรงแรมอนันตรา สยาม กรุงเทพมหานคร โดยมี นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ และดาโตะ ซรี ไซฟุดดิน อับดุลละฮ์ รัฐมนตรีว่าการกระทรวงการต่างประเทศมาเลเซีย เป็นประธานร่วมของการประชุมฯ ภายใต้หัวข้อหลัก “เสริมสร้างความยืดหยุ่นฟื้นตัวได้ในช่วงเวลาแห่งความท้าทาย” ซึ่งสะท้อนถึงความสำคัญที่ไทยและมาเลเซียจะร่วมกันวางยุทธศาสตร์และกำหนดแนวทางการเพิ่มพูนความร่วมมือในการส่งเสริมความยืดหยุ่นและความสามารถในการฟื้นตัวของทั้งสองประเทศจากผลกระทบของการแพร่ระบาดของโรคติดเชื้อไวรัสโคโรนา 2019 (โควิด-19) และเพื่อรับมือความท้าทายอื่น ๆ โดยที่ประชุมได้ติดตามความก้าวหน้าเกี่ยวกับการพิจารณาร่างบันทึกความเข้าใจว่าด้วยความร่วมมือด้านการเกษตร ซึ่งจะรวมถึงความร่วมมือด้านการประมงระหว่างทั้งสองฝ่ายด้วย
วันเสาร์ที่ 27 พฤศจิกายน 2564
นายกฯ กำชับ คุมเข้มแรงงานต่างด้าวทะลักเข้าไทย เร่งนำเข้าแรงงานต่างด้าวตาม MOU เปิดลงทะเบียน 1 ธ.ค. นี้
....
นายธนกร วังบุญคงชนะ โฆษกรัฐบาล เผย พลเอก ประยุทธ์ จันทร์โอชา นายกรัฐมนตรี และ รมว.กลาโหม ห่วงปัญหาการลักลอบเข้าเมืองผิดกฎหมายของแรงงานต่างด้าว จึงกำชับหน่วยงานที่เกี่ยวข้องเพิ่มความเข้มงวด สกัดกั้นขบวนการขนย้าย ค้าแรงงานต่างด้าวที่แอบลักลอบเข้าประเทศไทยตามแนวชายแดนและจุดเสี่ยงช่องทางธรรมชาติรอบด้านทุกช่องทาง
.
และเพื่อเร่งแก้ปัญหาที่ต้นเหตุ คือ การขาดแคลนแรงงานในโรงงาน ก่อสร้าง ภาคอุตสาหกรรม กระทรวงแรงงานจะเปิดให้มีการนำเข้าแรงงานตาม MOU แรงงานต่างด้าว 3 สัญชาติ ได้แก่ เมียนมา ลาว กัมพูชา อย่างถูกกฎหมายภายใต้สถานการณ์การแพร่ระบาดของโรคโควิด-19 ที่จะเริ่มเปิดลงทะเบียนในวันที่ 1 ธ.ค. นี้ เพื่อให้นายจ้างและสถานประกอบการในประเทศมีแรงงานในกิจการเพียงพอ
.
นายจ้างสามารถยื่นคำร้องขอฯหรือสอบถามเพิ่มเติมได้ที่สำนักงานจัดหางานจังหวัดทุกจังหวัด และสำนักงานจัดหางานกรุงเทพมหานครพื้นที่ 1 - 10 ในเขตพื้นที่ที่สถานประกอบการตั้งอยู่ หรือโทร. สายด่วนกระทรวงแรงงาน 1506 กด 2
#ไทยคู่ฟ้า#ร่วมต้านโควิด19
-------------------
วันพุธที่ 14 กรกฎาคม 2564
ธพส.สร้างสวนเพื่อชุมชน พร้อมบูรณะศาลองค์ท้าวมหาพรหม ภายในศูนย์ราชการเฉลิมพระเกียรติฯ แจ้งวัฒนะ
ธพส. ตอกย้ำการเป็นเมืองต้นแบบสีเขียวเพื่ออนุรักษ์สิ่งแวดล้อมอย่างยั่งยืน ปรับปรุงภูมิทัศน์รอบอาคารทรงกลมเป็นสวนเพื่อชุมชนส่งเสริมการมีสุขภาพที่ดีของประชาชนในเมืองภายใต้แนวคิด Healthy City
บริษัท ธนารักษ์พัฒนาสินทรัพย์ จำกัด หรือ ธพส. ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ตอกย้ำการเป็นเมืองต้นแบบสีเขียวเพื่ออนุรักษ์สิ่งแวดล้อมอย่างยั่งยืน ปรับปรุงภูมิทัศน์รอบอาคารทรงกลมเป็นสวนเพื่อชุมชนส่งเสริมการมีสุขภาพที่ดีของประชาชนในเมืองภายใต้แนวคิด Healthy City
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จำกัดเปิดเผยว่า ตลอดระยะเวลาที่ผ่านมา ธพส. มุ่งดำเนินธุรกิจโดยยึดแนวทางการพัฒนาและบริหารจัดการทรัพย์สินของรัฐให้เกิดประโยชน์สูงสุดเป็นหลัก ซึ่งมีภารกิจคือการบริหารโครงการศูนย์ราชการเฉลิมพระเกียรติฯ แจ้งวัฒนะ ให้มีความทันสมัย ยกระดับมาตรฐานในการให้บริการควบคู่ไปกับการอนุรักษ์พลังงานและสิ่งแวดล้อมอย่างยั่งยืน
ล่าสุด ธพส.ได้ดำเนินการปรับปรุงภูมิทัศน์รอบอาคารทรงกลม ภายในศูนย์ราชการเฉลิมพระเกียรติฯ แจ้งวัฒนะบนพื้นที่ประมาณ 5.7 ไร่ ให้เป็นสวนเพื่อชุมชน นอกจากจะเป็นการเพิ่มพื้นที่สีเขียวแล้วยังเป็นการส่งเสริมการมีสุขภาพที่ดีของชุมชนตามแนวคิด Healthy City และเพิ่มพื้นที่ใช้สอยที่หลากหลายเพื่อรองรับกิจกรรมต่างๆ เช่น การออกกำลังกาย การจัดกิจกรรมและสันทนาการต่างๆ โดยบุคลากรและประชาชนทุกคนสามารถมาใช้เป็นสถานที่พักผ่อนหย่อนใจได้นอกเหนือจากการมาติดต่อราชการ ทั้งในช่วงเวลาราชการ ช่วงเวลาหลังเลิกงาน และในช่วงวันหยุด อีกทั้ง ธพส. ยังคำนึงถึงความปลอดภัยของผู้ใช้บริการด้วยการติดตั้งระบบกล้องวงจรปิด และติดตั้งเสาไฟส่องสว่างให้เพียงพอทั่วพื้นที่ โดยคาดว่าจะปรับปรุงแล้วเสร็จในช่วงเดือนธันวาคม 2564
นอกจากนี้ ธพส. ยังได้ปรับปรุงพื้นที่บริเวณศาลองค์ท้าวมหาพรหม ได้แก่งานปรับปรุงเทวาลัย (ซุ้มพระพรหม) องค์ท้าวมหาพรหม ฐานองค์พระพิฆเนศ และฐานองค์พระแม่ธรณี ซึ่งปรับปรุงทั้งในส่วนโครงสร้างคอนกรีตเสริมเหล็กคานพื้น และงานสถาปัตยกรรมตามแบบเทวาลัยให้มีสัดส่วนที่ได้มาตรฐานใช้วัสดุผิวหินอ่อนไวท์คาราร่า โดย ธพส. ได้รับอนุญาตจากพระมหาราชครูพิธีศรีวิสุทธิคุณ ประธานพระครู พราหมณ์ ให้จำลองแบบเทวาลัยของเทวสถานสําหรับพระนครเพื่อประดิษฐาน ณ ศูนย์ราชการเฉลิมพระเกียรติฯ แจ้งวัฒนะโดยคาดว่าจะปรับปรุงแล้วเสร็จในช่วงเดือนตุลาคม 2564
ดร.นาฬิกอติภัค กล่าวต่อว่า “เมื่อบูรณะศาลองค์ท้าวมหาพรหม รวมถึงงานปรับปรุงเทวาลัยพระพรหม ฐานองค์พระพิฆเนศ ฐานองค์พระแม่ธรณี และการปรับปรุงพื้นที่สวนเพื่อชุมชนแล้วเสร็จ ศูนย์ราชการเฉลิมพระเกียรติฯ แจ้งวัฒนะ จะเป็นอีกหนึ่งแลนด์มาร์คสำคัญของย่านแจ้งวัฒนะที่ประชาชนทุกคนสามารถเข้ามาใช้บริการได้อย่างครบวงจร ท่ามกลางสวนสวยที่ประกอบด้วยพันธุ์ไม้นานาพันธุ์และยังมีโอกาสได้สักการะขอพรจากสิ่งศักดิ์สิทธิ์ ซึ่งถือเป็นศูนย์รวมใจของชาวศูนย์ราชการเฉลิมพระเกียรติ ฯ แจ้งวัฒนะ ได้อีกด้วย”
ฝ่ายสื่อสารองค์กร ธพส.
โทร. 0 2142 2264
วันพุธที่ 7 กรกฎาคม 2564
“อนุทิน” จัดทีมปฏิบัติการเชิงรุกรับผู้ติดเชื้อโควิดตามบ้านเข้าระบบรักษา
รองนายกรัฐมนตรีและรัฐมนตรีว่าการกระทรวงสาธารณสุข มอบสถาบันการแพทย์ฉุกเฉินแห่งชาติ ร่วมกับกรมควบคุมโรค กรมการแพทย์ จัดทีมเชิงรุกค้นหาผู้ติดเชื้อโควิด 19 ที่รอเตียงตามบ้านเข้าระบบรักษาพร้อมประสานภาครัฐ เอกชน เร่งหาพื้นที่เปิดโรงพยาบาลเพิ่ม ย้ำต้องไม่ม
รองนายกรัฐมนตรีและรัฐมนตรีว่าการกระทรวงสาธารณสุข มอบสถาบันการแพทย์ฉุกเฉินแห่งชาติ ร่วมกับกรมควบคุมโรค กรมการแพทย์ จัดทีมเชิงรุกค้นหาผู้ติดเชื้อโควิด19 ที่รอเตียงตามบ้านเข้าระบบรักษาพร้อมประสานภาครัฐ เอกชน เร่งหาพื้นที่เปิดโรงพยาบาลเพิ่ม ย้ำต้องไม่มีใครต้องเสียชีวิตที่บ้านเพราะรอเตียง
วันนี้ (7 กรกฎาคม 2564) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ประชุมผู้บริหารระดับสูงกระทรวงสาธารณสุข ครั้งที่ 7/2564 ผ่านระบบประชุมทางไกล โดยมีดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข อธิบดีทุกกรม ผู้ตรวจราชการทุกเขตสุขภาพ และคณะผู้บริหารเข้าร่วมประชุม
นายอนุทินกล่าวว่า ได้สั่งการให้สถาบันการแพทย์ฉุกเฉินแห่งชาติ (สพฉ.) ร่วมกับกรมควบคุมโรคและกรมการแพทย์ ประสานเครือข่ายกู้ชีพ กู้ภัย จัดทีมออกปฏิบัติการเชิงรุก ลาดตระเวนออกค้นหาผู้ติดเชื้อที่รอเตียงที่บ้านในพื้นที่ กทม.เพื่อรับตัวเข้าสู่ระบบรักษา ตามระดับของอาการ มีทีมติดตามอาการป่วยหรือนำส่งต่อโรงพยาบาลสนามในพื้นที่กรุงเทพหมานคร ส่วนกลุ่มเปราะบาง กลุ่มผู้สูงอายุ ผู้มีโรคประจำตัวเรื้อรัง มีโรงพยาบาลบุษราคัมรองรับ เพื่อลดความวิตกกังวล ผ่อนคลายความทุกข์ของประชาชนที่รอเตียงตามบ้าน
“สำหรับการบริหารจัดการเตียงในเขตกรุงเทพมหานคร ได้มอบให้กรมการแพทย์บริหารร่วมกับกรุงเทพมหานคร ซึ่งขณะนี้สถานการณ์โรคโควิด19 พบผู้ติดเชื้อจำนวนมาก วันละ5-6พันคน ทำให้มีปัญหาการรอเตียง โดยเฉพาะในเขตกรุงเทพมหานครและปริมณฑล ซึ่งกระทรวงสาธารณสุขได้ช่วยดำเนินการเพิ่มเตียงรองรับ โดยได้ดำเนินการเปิดศูนย์แรกรับ-ส่งต่อนิมิบุตร การเปิดโรงพยาบาลบุษราคัมที่ล่าสุดมีเตียงรองรับกว่า 4 พันเตียง ถ้ามีความจำเป็นก็เพิ่มได้อีก รวมทั้งการหาพื้นที่ก่อสร้างโรงพยาบาลเพิ่ม เช่น อาคาร Satellite 1 ท่าอากาศยานสุวรรณภูมิ ซึ่งมีศักยภาพและความพร้อม ทั้งหมดนี้ได้เร่งดำเนินการ เป็นการแก้ไขปัญหาเฉพาะหน้า เพื่อลดการเจ็บป่วยรุนแรงและรักษาชีวิตคน ไม่มีใครต้องเสียชีวิตที่บ้านเพราะการรอเตียงรักษา”นายอนุทินกล่าว
******************************* 7 กรกฎาคม 2564
วันเสาร์ที่ 4 กันยายน 2564
กสร. จับมือ ปส. ลงนาม MOU มุ่งยกระดับความปลอดภัยทางรังสีในสถานประกอบกิจการ
กรมสวัสดิการและคุ้มครองแรงงานลงนามบันทึกข้อตกลงความร่วมมือ (MOU) ทางวิชาการว่าด้วยความปลอดภัยทางรังสีในสถานประกอบกิจการ ร่วมกับสำนักงานปรมาณูเพื่อสันติ มุ่งยกระดับความปลอดภัยทางรังสีในสถานประกอบกิจการเพื่อให้เกิดความปลอดภัยทั้งต่อลูกจ้าง ประชาชน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวหลังลงนามบันทึกข้อตกลงความร่วมมือทางวิชาการว่าด้วยความปลอดภัยทางรังสีในสถานประกอบกิจการ ร่วมกับสำนักงานปรมาณูเพื่อสันติ (ปส.) ผ่านระบบออนไลน์ เมื่อวันที่ 3 กันยายน 2564 ว่า นายสุชาติ ชมกลิ่น รัฐมนตรีว่าการกระทรวงแรงงาน ได้กำหนดเป้าหมายในการขับเคลื่อนนโยบาย Safety Thailand โดยดำเนินการความร่วมมือกับหน่วยงานต่างๆ เพื่อยกระดับการกำกับดูแลและการดำเนินการด้านความปลอดภัย อาชีวอนามัยของแรงงานและของประเทศไทยให้ยั่งยืน การลงนามบันทึกข้อตกลงความร่วมมือทางวิชาการว่าด้วยความปลอดภัยทางรังสีในสถานประกอบกิจการ ร่วมกับสำนักงานปรมาณูเพื่อสันติ (ปส.) ในครั้งนี้ เพื่อผสานความร่วมมือระหว่างกรมสวัสดิการและคุ้มครองแรงงานกับสำนักงานปรมาณูเพื่อสันติ ทั้งด้านวิชาการ ด้านกฎหมาย ด้านการพัฒนาบุคลากร ด้านระบบฐานข้อมูล เพื่อสนับสนุน แลกเปลี่ยนและบูรณาการข้อมูลเกี่ยวกับการบริหารจัดการด้านแรงงานในสถานประกอบกิจการที่ครอบครองและใช้งานวัสดุกัมมันตรังสีและเครื่องกำเนิดรังสี รวมทั้งข้อมูลรายงานการตรวจสอบความปลอดภัยของสถานประกอบกิจการ อีกทั้งการติดตามข้อมูลแนวโน้มการจ้างแรงงาน เพื่อเฝ้าระวังการเลิกจ้างแรงงานและการละทิ้งวัสดุกัมมันตรังสีและเครื่องกำเนิดรังสีในการครอบครอง และทำให้เกิดการแปลงสภาพสารกัมมันตรังสีและเครื่องกำเนิดรังสี ซึ่งจะเป็นอันตรายกับประชาชนและสิ่งแวดล้อม และด้านการกำกับดูแลความปลอดภัยและจัดการเหตุฉุกเฉินทางรังสี
อธิบดี กสร. กล่าวเพิ่มเติมว่า การลงนามความร่วมมือในครั้งนี้ ถือเป็นการบูรณาการของสองหน่วยงานภาครัฐในการขับเคลื่อนนโยบาย Safety Thailand เพื่อเสริมสร้างความร่วมมือและประสานงานระหว่างกัน ในการพัฒนาความปลอดภัยทางรังสีในสถานประกอบกิจการของประเทศไทยในทุก ๆ มิติ ทั้งนี้ หากมีข้อสงสัยเกี่ยวกับความปลอดภัย อาชีวอนามัย และสภาพแวดล้อมในการทำงาน สามารถติดต่อสอบถามได้ที่กองความปลอดภัยแรงงาน กรมสวัสดิการและคุ้มครองแรงงาน โทร 02 448 9128-39 หรือโทรศัพท์สายด่วน 1546 หรือ 1506 กด 3
วันเสาร์ที่ 22 มกราคม 2565
สธ.แนะสร้างความอบอุ่นร่างกาย ป้องกันช็อกจากอากาศเย็นจนเสียชีวิต เตือนยิ่งดื่มคลายหนาวยิ่งเสี่ยง
โฆษกกระทรวงสาธารณสุข เตือนภาวะช็อกจากอากาศหนาว "ไฮโปเทอร์เมียร์" หลังเริ่มพบผู้เสียชีวิตในพื้นที่อากาศหนาวเย็นลง แนะ 6 วิธีปฏิบัติต้านหนาว เน้นสร้างความอบอุ่นร่างกาย ห้ามดื่มสุราคลายหนาว
โฆษกกระทรวงสาธารณสุข เตือนภาวะช็อกจากอากาศหนาว "ไฮโปเทอร์เมียร์" หลังเริ่มพบผู้เสียชีวิตในพื้นที่อากาศหนาวเย็นลง แนะ 6 วิธีปฏิบัติต้านหนาว เน้นสร้างความอบอุ่นร่างกาย ห้ามดื่มสุราคลายหนาว เพราะยิ่งดื่มยิ่งสูญเสียความร้อนในร่างกาย จนอุณหภูมิร่างกายต่ำและเสียชีวิตได้
วันนี้ (22 มกราคม 2565) นพ.รุ่งเรือง กิจผาติ ที่ปรึกษาระดับกระทรวง และโฆษกกระทรวงสาธารณสุข กล่าวถึงกรณีพบผู้เสียชีวิตจากอากาศหนาวเย็นฉับพลันว่า ช่วงนี้เริ่มมีอากาศกลับมาหนาวเย็นในหลายพื้นที่ โดยเฉพาะภาคเหนือและภาคตะวันออกเฉียงเหนือ และพบว่ามีประชาชนบางส่วนดื่มเครื่องดื่มแอลกอฮอล์เพราะเชื่อว่าจะทำให้ร่างกายอบอุ่น คลายหนาวและลดความปวดเมื่อย ซึ่งเป็นความเข้าใจที่ผิด เนื่องจากฤทธิ์ของแอลกอฮอล์จะทำให้ผู้ดื่มมีความรู้สึกอบอุ่นขึ้นเพียงชั่วครู่จากการที่หลอดเลือดฝอยขยายตัว และจะเป็นช่องทางระบายความร้อนออกจากร่างกาย ยิ่งดื่มแอลกอฮอล์มาก ความร้อนก็จะถูกระบายออกจากร่างกายมากขึ้น ทำให้เกิดภาวะอุณหภูมิในร่างกายต่ำลงกว่าปกติ หรือ "ไฮโปเทอร์เมีย (hypothermia)" ซึ่งทำให้เกิดความเสียหายต่ออวัยวะในร่างกาย นอกจากนี้ การดื่มแอลกอฮอล์ยังเป็นสาเหตุของการการเกิดอุบัติเหตุบนท้องถนนทำให้สูญเสียชีวิตและทรัพย์สินด้วย
"หากดื่มแอลกอฮอล์ในปริมาณมากจะกดประสาทส่วนกลางทำให้เกิดอาการง่วง ซึม หลับไปท่ามกลางอากาศหนาวเย็น และหากมีเครื่องนุ่งห่มให้ความอบอุ่นไม่เพียงพอ จะเสี่ยงต่อการเสียชีวิตได้สูง เนื่องจากเมื่อร่างกายสัมผัสอากาศเย็นเป็นเวลานาน เลือดจะหนืดขึ้น ส่งผลต่อการไหลเวียนไปยังอวัยวะต่างๆ ทำให้ขาดออกซิเจน หัวใจจะทำงานหนักเพื่อสูบฉีดเลือดไปเลี้ยงส่วนต่างๆ ของร่างกาย อาจทำให้ช็อกและเสียชีวิตได้"นพ.รุ่งเรืองกล่าว
นพ.รุ่งเรืองกล่าวต่อว่า กระทรวงสาธารณสุขขอแนะนำ 6 วิธีปฏิบัติตนในภาวะอากาศหนาว ดังนี้ 1.ดูแลสุขภาพร่างกายให้แข็งแรงด้วยการรับประทานอาหารครบ 5 หมู่ ดื่มน้ำอุ่มช่วยปรับสมดุลร่างกาย ออกกำลังกายสม่ำเสมอกระตุ้นให้ร่างกายได้รับความอบอุ่นภายใน ไม่ควรอาบน้ำอุ่นบ่อยเกินไป อาจทำให้ผิวแห้งเสีย และทาผลิตภัณฑ์รักษาความชุ่มชื่นของผิว 2.เตรียมเครื่องนุ่งห่มกันหนาวให้พร้อมและทำความสะอาดเสื้อผ้าหรือผ้าห่ม โดยเฉพาะเสื้อผ้ามือสองให้แช่ด้วยน้ำยาฆ่าเชื้อหรือต้ม เพื่อป้องกันโรคผิวหนัง 3.งดดื่มสุราหรือเครื่องดื่มแอลกอฮอล์ทุกชนิดในช่วงภาวะอากาศหนาว เนื่องจากเป็นปัจจัยเสริมสำคัญทำให้เสี่ยงต่อการเสียชีวิตในช่วงอากาศหนาวได้ 4.ระมัดระวังและสังเกตอาการผู้ป่วยที่กินยาบางชนิด เช่น ยากล่อมประสาท ยารักษาอาการชัก ที่มีผลทำให้อุณหภูมิร่างกายลดต่ำลง 5.ในช่วงอากาศหนาวอาจทำให้เกิดโรคติดเชื้อได้ง่าย โดยเฉพาะโรคติดต่อทางเดินอาหารและน้ำ และโรคทางเดินหายใจ ซึ่งขณะนี้มีการระบาดของโรคโควิด 19 จึงเน้นย้ำป้องกันตนเองสูงสุดตลอดเวลา ใส่หน้ากาก ล้างมือ เว้นระยะห่าง กินร้อน ช้อนกลางส่วนตัว และ 6.หมั่นดูแลรักษาร่างกายให้อบอุ่นอยู่เสมอ และอาศัยอยู่ในที่อบอุ่นสามารถป้องกันลมหนาวอย่างเหมาะสม
************************************** 22 มกราคม 2565
วันจันทร์ที่ 18 กรกฎาคม 2565
Cabinet approves 3,995 million for procurement of COVID-19 medicines
Cabinet approves 3,995 million for procurement of COVID-19 medicines
July 18, 2022, Government Spokesperson Thanakorn Wangboonkongchana disclosed that the cabinet, in its meeting today, approved procurement of COVID-19 medicines under the budget framework of 3,995.2708 million Baht. The implementation period is for 3 months (July- September 2022). New medicines and medical supplies to be procured are 1) approx. 27 million pills per month of Favipiravia/Molnupiravia (1,296.00 million Baht); and 2) 57,000 vials per month of Remdesivir (21.96 million Baht). The rest of the budget will be used to pay up for 165 pills of Favipiravia/Molnupiravia (2,653.81 million Baht), and 1 million sets of ATK (23.5 million Baht), which are the quota of March-June 2022.
The procurement of COVID-19 medicines and medical supplies is part of the Government’s response to the pandemic, and to support the work of medical personnel at all levels of healthcare facilities.
วันจันทร์ที่ 13 ธันวาคม 2564
โครงการช่วยชาวไร่ตัดอ้อยสด ปี 63-64 ลดการเผาได้ร้อยละ 23.23
วันเสาร์ที่ 11 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเผยผลการดำเนินโครงการช่วยเหลือเกษตรกรชาวไร่อ้อยตัดอ้อยสดเพื่อลดฝุ่น PM2.5 เมื่อฤดูการผลิตปี 2563/64 ที่จ่ายเงินช่วยเหลือเสร็จสิ้นไปแล้วเมื่อวันที่ 30 ก.ย.64 โดยเกษตรกรที่ตัดอ้อยสดคุณภาพดีไม่ถูกไฟไหม้ส่งให้โรงงานได้รับเงินช่วยเหลือในอัตรา 120 บาท/ตัน มีเกษตรกรได้รับประโยชน์ 122,613 ราย คิดเป็นเงินรวม 5,933 ล้านบาท มีปริมาณอ้อยสดส่งโรงงาน 49 ล้านตัน เมื่อเปรียบเทียบกับฤดูการผลิตในปีก่อนพบว่า พื้นที่เก็บเกี่ยวอ้อยไฟไหม้ลดลงจาก 5.7 ล้านไร่ เหลือเพียง 2.87 ล้านไร่ หรือลดลงร้อยละ 23.23 ปริมาณอ้อยไฟไหม้ลดจาก 37 ล้านตัน เหลือ 17.6 ล้านตัน และยังช่วยลดต้นทุนในการตัดอ้อยสดของชาวไร่อ้อย จูงใจให้เกษตรกรตัดอ้อยสดส่งโรงงาน ลดการเผาได้มากขึ้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 30 พฤษภาคม 2565
ครม. รับทราบรายงานสัดส่วนหนี้สาธารณะตามมาตรา 50 โดยหนี้ สาธารณะมีต่อจีดีพีอยู่ที่ 60.58 ภายใต้พ.ร.บ.วินัย การเงินการคลัง
ครม. รับทราบรายงานสัดส่วนหนี้สาธารณะตามมาตรา 50 โดยหนี้ สาธารณะมีต่อจีดีพีอยู่ที่ 60.58 ภายใต้พ.ร.บ.วินัย การเงินการคลัง
วันที่ 30 พฤษภาคม 2565 นายธนกร วังบุญคงชนะ โฆษกประจำสำนักนายกรัฐมนตรีแถลงมติคณะรัฐมนตรีรับทราบรายงานสัดส่วนหนี้สาธารณะตามมาตรา 50 แห่งพระราชบัญญัติวินัยการเงินการคลังของรัฐ พ.ศ. 2561 ณวันที่ 31 มีนาคม 2565 โดยสัดส่วนหนี้สาธารณะต่อผลิตภัณฑ์มวลรวมในประเทศหรือจีดีพี (GDP) อยู่ที่ 60.58 ซึ่งยังภายใต้กรอบที่กำหนดไม่เกินร้อยละ 70
รายละเอียด กรอบการบริหารหนี้สาธารณะตามมารา 50 ดังนี้
1. สัดส่วนหนี้สาธารณะต่อผลิตภัณฑ์มวลรวมในประเทศ (GDP) ร้อยละ 60.58 กรอบที่กำหนดไม่เกินร้อยละ 70 หนี้สาธารณะ 9.9 ล้านล้านบาท GDP 16.4 ล้านล้านบาท
2. สัดส่วนภาระหนี้ของรัฐบาลต่อประมาณการรายได้ประจำปีงบประมาณร้อยละ 26.77 กรอบที่กำหนด ไม่เกินร้อยละ 35
3. สัดส่วนหนี้ฯ ที่เป็นเงินตราต่างประเทศ ต่อหนี้สาธารณะทั้งหมด ร้อยละ 1.79 กรอบที่กำหนด ไม่เกินร้อยละ 10
4. สัดส่วนภาระหนี้สาธารณะที่เป็นเงินตราต่างประเทศต่อรายได้จากการส่งออกสินค้าและบริการ อยู่ที่ ร้อยละ 0.07 กรอบที่กำหนด ไม่เกินร้อยละ 5 โดยที่ภาระหนี้สาธารณะที่เป็นเงินตราต่างประเทศ 6,795 .69 ล้านบาท รายได้จากการส่งออกสินค้าและบริการ 10, 177,826. 46 ล้านบาท
โฆษกประจำสำนักนายกรัฐมนตรี กล่าวเพิ่มเติมว่า จากเหตุการณ์การแพร่ระบาดของโรคติดเชื้อไวรัส โควิด-19 รัฐบาลจึงมีความจำเป็นในการดำเนินมาตรการเพื่อช่วยเหลือผู้ได้รับผลกระทบและกระตุ้นเศรษฐกิจผ่านการกู้เงิน ภายใต้พระราชกำหนดให้อำนาจกระทรวงการคลังกู้เงินเพื่อแก้ไขปัญหา เยียวยาและฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัส โควิด-19 ทำให้ปริมาณหนี้สาธารณะเพิ่มสูงขึ้นในช่วงที่ระบบเศรษฐกิจเริ่มฟื้นตัว เป็นผลให้ช่วงเดือนมีนาคม นี้ มีสัดส่วนหนี้สาธารณะต่อจีดีพีปรับตัวสูงขึ้นเล็กน้อย ทั้งนี้ สถานการณ์โควิด-19 ในประเทศและทั่วโลก ที่มีแนวโน้มดีขึ้น กิจกรรมทางเศรษฐกิจเริ่มกลับมาฟื้นตัว ทำให้ความสามารถในการจัดเก็บรายได้สูงขึ้นประกอบกับการบริหารความเสี่ยงหนี้ต่างประเทศที่มีต่อเนื่อง ทำให้สัดส่วนหนี้สาธารณะที่เป็นเงินตราต่างประเทศต่อหนี้สาธารณะทั้งหมด และสัดส่วนภาระหนี้สาธารณะที่เป็นเงินตราต่างประเทศต่อรายได้ของการส่งออกและสินค้าอยู่ในระดับต่ำ
วันศุกร์ที่ 13 สิงหาคม 2564
พม. จัดประชุมคณะกรรมการผู้สูงอายุแห่งชาติ เห็นชอบแนวทางการขับเคลื่อนมาตรการจ่ายเงินสงเคราะห์ เพื่อการยังชีพแก่ผู้สูงอายุที่มีรายได้น้อย
พม. จัดประชุมคณะกรรมการผู้สูงอายุแห่งชาติ เห็นชอบแนวทางการขับเคลื่อนมาตรการจ่ายเงินสงเคราะห์ เพื่อการยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐ แนวทางการช่วยเหลือเยียวยาผู้สูงอายุที่รับเบี้ยยังชีพผู้สูงอาย
เมื่อวันที่ 30 ก.ค. 64 เวลา 09.30 น. ที่ห้องประชุมโสมสวลี ชั้น 11 กระทรวงพาณิชย์ อำเภอเมือง จังหวัดนนทบุรีนางพัชรีอาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยภายหลังการประชุมคณะกรรมการผู้สูงอายุแห่งชาติ (กผส.) ครั้งที่ 2/2564 เพื่อขับเคลื่อนนโยบายการดำเนินงานด้านผู้สูงอายุ โดยมี นายจุรินทร์ ลักษณวิศิษฏ์ รองนายกรัฐมนตรี เป็นประธานการประชุม ว่า สืบเนื่องจากรัฐบาลมีนโยบายให้ดำเนินการมาตรการให้เงินช่วยเหลือเพื่อการยังชีพแก่ผู้สูงอายุที่มีรายได้น้อย ตามโครงการลงทะเบียนเพื่อสวัสดิการแห่งรัฐ คณะกรรมการผู้สูงอายุแห่งชาติ (กผส.) ได้เห็นชอบแนวทางขับเคลื่อนการจ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐ โดยจ่ายเงินสงเคราะห์ฯ ตั้งแต่เดือนมิถุนายน - กันยายน 2563 เป็นระยะเวลา 4 เดือน และในปีงบประมาณ พ.ศ. 2564 เสนอให้จ่ายในอัตราการจ่ายเดิม โดยจ่ายแบบเดือนเว้นเดือน เริ่มตั้งแต่เดือนตุลาคม 2563 เป็นต้นไป ตามอัตราการจ่ายเงินเดิม ดังนี้ 1) ผู้สูงอายุที่มีรายได้ไม่เกิน 30,000 บาทต่อปี ได้รับเงินช่วยเหลือฯ 100 บาทต่อเดือน และ 2) ผู้สูงอายุที่มีรายได้มากกว่า 30,000 บาท แต่ไม่เกิน 100,000 บาทต่อปี ได้รับเงินช่วยเหลือฯ 50 บาทต่อเดือน สำหรับการดำเนินงานระยะยาว ที่ประชุมเห็นควรให้มีการจัดตั้งคณะทำงานฯ เพื่อพิจารณาการงบประมาณดังกล่าวไปใช้ให้เกิดประโยชน์สูงสุดต่อประชาชน
นางพัชรี กล่าวต่อไปว่า ที่ประชุมได้เห็นชอบแนวทางการช่วยเหลือเยียวยาผู้สูงอายุที่รับเบี้ยยังชีพผู้สูงอายุซ้ำซ้อนกับสวัสดิการอื่น ได้แก่ 1) การจ่ายเงินคืนให้กับผู้สูงอายุที่รับเบี้ยยังชีพผู้สูงอายุซ้ำซ้อนกับสวัสดิการอื่น และได้นำเงินมาคืนให้ทางราชการแล้ว และระงับการดำเนินคดีเรียกคืนเบี้ยยังชีพผู้สูงอายุ โดยจะได้เสนอ ครม. เพื่อมอบหมายให้กระทรวงมหาดไทยและกรมบัญชีกลาง กระทรวงการคลัง พิจารณากระบวนการคืนเงินฯ ให้กับผู้สูงอายุ และ 2) การแต่งตั้งคณะอนุกรรมการกำหนดนโยบายเบี้ยยังชีพผู้สูงอายุ เพื่อกำหนดนโยบายเบี้ยยังชีพผู้สูงอายุให้เกิดประโยชน์สูงสุดต่อประชาชนต่อไป นอกจากนี้ ที่ประชุมยังได้เห็นชอบแผนปฏิบัติการด้านผู้สูงอายุ ระยะที่ 3 (พ.ศ. 2566–2580) และแผนปฏิบัติการด้านผู้สูงอายุ ระยะกลาง 5 ปี (พ.ศ. 2566–2570) รายงานสถานการณ์ผู้สูงอายุไทย พ.ศ. 2563 และมาตรการช่วยเหลือลูกหนี้กองทุนผู้สูงอายุที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID–19) โดยการพักชำระหนี้ของลูกหนี้กองทุนผู้สูงอายุ ครั้งที่ 3 เป็นระยะเวลา 6 เดือน ตั้งแต่วันที่ 1 ตุลาคม 2564 - 31 มีนาคม 2565
วันศุกร์ที่ 17 ธันวาคม 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 9 – 16 ธันวาคม 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 9 – 16 ธันวาคม 2564 พบการกระทำผิด จำนวน 782 คดี คิดเป็นเงินค่าปรับ 11.51 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 9 – 16 ธันวาคม 2564) พบว่ามีการกระทำผิด จำนวน 782 คดี คิดเป็นเงินค่าปรับ 11.51 ล้านบาท โดยแยกเป็น สุรา จำนวน 424 คดี ค่าปรับ 3.39 ล้านบาท ยาสูบ จำนวน 283 คดี ค่าปรับ 6.07 ล้านบาท ไพ่ จำนวน 4 คดี ค่าปรับ 0.02 ล้านบาท น้ำมันและผลิตภัณฑ์น้ำมัน จำนวน 19 คดี ค่าปรับ 0.17 ล้านบาท น้ำหอม จำนวน 4 คดี ค่าปรับ 0.20 ล้านบาท รถจักรยานยนต์ จำนวน 34 คดี ค่าปรับ 0.72 ล้านบาท และสินค้าอื่น ๆ จำนวน 14 คดี ค่าปรับ 0.94 ล้านบาท โดยมีของกลางแยกเป็นน้ำสุรา จำนวน 4,454.650 ลิตร ยาสูบ จำนวน 356,378 ซอง ไพ่ จำนวน 76 สำรับ น้ำมันและผลิตภัณฑ์น้ำมัน จำนวน 3,560.000 ลิตร น้ำหอม จำนวน 5,593 ขวด รถจักรยานยนต์ จำนวน 43 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 16 ธันวาคม 2564 พบว่ามีการกระทำผิด จำนวน 5,821 คดี คิดเป็นเงินค่าปรับ 122.87 ล้านบาท โดยแยกเป็น สุรา จำนวน 2,942 คดี ค่าปรับ 25.49 ล้านบาท ยาสูบ จำนวน 2,159 คดี ค่าปรับ 63.99 ล้านบาท ไพ่ จำนวน 80 คดี ค่าปรับ 0.71 ล้านบาท น้ำมันและผลิตภัณฑ์น้ำมัน จำนวน 151 คดี ค่าปรับ 14.28 ล้านบาท น้ำหอม จำนวน 29 คดี ค่าปรับ 1.25 ล้านบาท รถจักรยานยนต์ จำนวน 337 คดี ค่าปรับ จำนวน 7.51 ล้านบาท และสินค้าอื่น ๆ จำนวน 123 คดี ค่าปรับ 9.64 ล้านบาท โดยมีของกลางแยกเป็นน้ำสุรา จำนวน 33,676.735 ลิตร ยาสูบ จำนวน 1,625,819 ซอง ไพ่ จำนวน 3,030 สำรับ น้ำมันและผลิตภัณฑ์น้ำมัน จำนวน 392,123.000 ลิตร น้ำหอม จำนวน 33,608 ขวด รถจักรยานยนต์ จำนวน 405 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/732-2565-9-16-2564-61
วันอังคารที่ 21 ธันวาคม 2564
บขส. ลดค่าโดยสาร 10% ทุกเส้นทางทุกที่นั่ง เมื่อซื้อผ่าน E-Ticket และเว็บไซต์ เดินทางช่วงปีใหม่ 2565
.....
บริษัท ขนส่ง จำกัด (บขส.) โดยกระทรวงคมนาคม จัดโครงการ "บขส. ส่งความสุขปีใหม่ 2565" เพื่อช่วยแบ่งเบาภาระค่าใช้จ่ายในการเดินทางและสนับสนุนให้ประชาชนสามารถเดินทางได้สะดวกยิ่งขึ้น ภายใต้มาตรฐานความปลอดภัยด้านสุขอนามัย SHA Plus และจัดการเดินรถตามมาตรการสาธารณสุข โดยมอบสิทธิ์ส่วนลดค่าโดยสาร 10% ทุกเส้นทางทุกที่นั่ง ใช้เดินทางได้ตั้งแต่วันที่ 20 ธ.ค. 64 - 20 ม.ค. 65
.
เงื่อนไขการใช้สิทธิ์
- ส่วนลดค่าโดยสารเฉพาะผู้ที่จองตั๋วโดยสารผ่านช่องทาง Application "E-Ticket" และเว็บไซต์จองตั๋ว บขส.https://tcl99web.transport.co.th/
- ส่วนลดค่าโดยสาร 10% ไม่รวมค่าธรรมเนียม และไม่สามารถใช้ส่วนลดนี้ร่วมกันรายการส่วนลดประเภทอื่น ๆ ได้
- ไม่สามารถแลกเป็นเงินสด เปลี่ยนแปลง หรือคืนตั๋วโดยสารได้ทุกกรณี
.
สอบถามข้อมูลเพิ่มเติมได้ที่ บขส. Call center 1490 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------